Ole Monsen Mjelde

Ole Monsen Mjelde (født 12. september 1865 på Osterøy, død 7. mars 1942) var en norsk bonde og politiker (V). Mjelde kom fra Mjeldalen i Haus formannskapsdistrikt i Hordaland. Han var underoffiser fram til 1918, da han tok avskjed som fanejunker. Han var stortingsrepresentant for Hordaland i tida 1910–1936 og president i odelstinget 1919–1920. Han var arbeidsminister i Gunnar Knudsens andre regjering 1920, i Blehrs andre regjering 1921–23 og i de tre regjeringene til Mowinckel,1924–1926, 1928–1931 og 1933–1935.
Ole Monsen Mjelde var aktiv i lokalt styre og stell i hele sitt voksne liv. I nasjonal sammenheng var han fast representant for Venstre i 36 år, til han som syttien-åring trakk seg tilbake fra politikken i 1936.


== Familiehistorie ==
Ole Monsen Mjelde ble født som odelsgutt på slektsgården i Øvre Mjelde, Haus, på Osterøy i Hordaland, den 12. september 1865. Foreldrene hans var gårdbruker Mons Olsen Mjelde (1842–1904) og Brita Olavsdotter Småland (1845-1920). Slektsgården er en av tre gårder i Mjeldalen der både gården og folket som bor der har navn etter kvinner som har eid gårdene. Dette bruket blir kalt ”Barbutunet”, etter Barbru Knutsdotter Veset (1794–1867) som var gift med Mons Olsen/Olavsson (Øvre) Mjelde (1790–1844). Folket på gården blir kalt Barbuane, og gården har gått i arv fra far til sønn med vekslende navn Mons og Ole siden 1600-tallet. 
I 1888 giftet han seg med Anna Monsdotter Nedre Mjelde (1865–1940). Sammen fikk de fjorten barn. I 1890 overtok Ole og Anna eierskapet og driften av gården.  I forbindelse med utskiftningen bygget de nytt hus og driftsbygning.
Ole Monsen Mjelde døde 76 år gammel, den 7. mars 1942 og er gravlagt på den gamle kirkegården i Nedre Mjelde i Haus.


== Utdannelse og yrke ==
Fra 1880/81 var Mjelde elev ved Nordhordland amtsskole og tok deretter militær utdanning. I 1886 fullførte han Underoffisersskolen i Bergen, der han gikk ut som nr. 1 i sitt kull. Han ble ansatt som sersjant ved Nordre Bergenhus regiment. I 1890 overtok han slektsgården i Øvre Mjelde. I omkring 20 år var han direktør for Haus Sparebank. Han var også direktør for Indre Nordhordlands Dampskipsselskap. Ole Monsen Mjelde tok avskjed med militæret som fanejunker i 1918.


== Kommunalpolitikk ==


=== Haus heradsstyre ===
1899–1901: medlem i Haus heradsstyre
1902–1904: varaordfører i Haus heradsstyre
1905–1907: ordfører i Haus heradsstyre
1907–1916: medlem i Haus heradsstyre


=== Kommunale verv ===
Medlem i skolestyret i Haus herad
Medlem i fattigstyret i Haus herad
Overformynderrevisor i Haus heradI tillegg kom flere kommunale tillitsverv.


== Nasjonalpolitikk ==


=== Odelstinget ===
Fra 1919 til 1920 var Ole Monsen Mjelde president i Odelstinget.


=== Stortingsaktivitet ===
1906–1909: 1. suppleant  i én periode fraVoss valgkrets, for Venstre (møtte masr 1908 og ut perioden)
1910–1921: 1. representant i fire perioder fra Voss valgkrets, for Venstre
1922–1936: 1. representant i fem perioder fra Hordaland, for Venstre – tidvis statsråd


=== Stortingskomiteer ===
1908–1918: Medlem i Protokollkomiteen (nestformann 1916–18)
1913–1915: Medlem i Komiteen etter grunnlovens §75, litr. f og g (hemmelige protokoller)
1916–1918: Formann i Komiteen etter grunnlovens §75, litr. f og g (hemmelige protokoller)
1919–1924: Medlem i Skog- og vassdragskomiteen
1925–1927: Medlem i Jernbanekomiteen, medlem i Militærkomiteen
1928–1930: Medlem i Jernbanekomiteen
1931–1936: Medlem i Vei- og jernbanekomiteen


=== Spesialkomiteer ===
1913–1915: Medlem i Fullmaktskomiteen. Medlem i Om reguleringsloven. Medlem i Revisjonskomiteen.
1916–1918: Medlem i Den forberedende fullmaktskomite. Medlem i Fullmaktskomiteen. Medlem i Om konsesjonslovene og vassdragsreguleringsloven m.m. Medlem i Om Stortingets forretningsorden.
1919–1921: Medlem i Fullmaktskomiteen
1925–1927: Medlem i Den store budsjettkomiteen
1928–1930: Medlem i Den store budsjettkomiteen


=== Offentlige verv ===
Medlem av styret i Norges Venstrelag
Medlem av Idrettskomiteen av 1917
Medlem av Komiteen for nasjonal hjelpetjeneste under krigen av 1918
Medlem av Luftfartskomiteen av 1918
Medlem av Tjenestemannskt. av 1919
Medlem av Lønnskt. av 1919
Formann i Den parlamentariske valgordningsnemnd av 1927
Medlem av Komiteen om vassdrags- og elektrisitetsvesenets adm. av 1932
Formann av Kongsbergkt. av 1932
Medlem av Tiltakskommisjonen av 1935
Valgmann 1897
Valgmann 1900
Medlem av Hypotekbankens administrasjon i Bergen (fra 1917)
Suppleant i Statsrevisjonen 1918–1921
Medlem av Hovedstyret i Vassdrags- og elektrisitetsvesenet 1920–1935
Kongevalgt formann i Hypotekbankens administrasjon i Bergen fra 1929


== Regjeringsaktivitet ==
Statsråd i Arbeidsdepartementet		10.05.1920 – 21.06.1920
Statsråd i Arbeidsdepartementet		22.06.1921 – 06.03.1923
Statsråd i Provianteringsdepartementet 	22.06.1921 – 22.07.1921
Statsråd i Arbeidsdepartementet		25.07.1924 – 05.03.1926
Statsråd i Arbeidsdepartementet		15.02.1928 – 12.05.1931
Statsråd i Arbeidsdepartementet		03.03.1933 – 20.03.1935


== Referanser ==


== Kilder ==
Helge Mjelde, f. 1933, ”Statsråd Ole Monsen Mjelde”, Osterøy i soge og samtid. Sogeskrift for Osterøy, 2011.
Torstein Selvik, f. 1900, ”Gardssoge for Mjedlagardane”, Osterøy, 2000.
Folkebladet nr. 12 1920


== Eksterne lenker ==
(no) Ole Monsen Mjelde hos Norsk senter for forskningsdata 
(no) https://web.archive.org/web/20151030200342/http://home.online.no/~knutsena/Mjelde/ole_mon.htm